open-index/open-wikipedia-markdown huggingface dataset:
Tomoji Abe

**Tomoji Abe** (; 26. kesäkuuta 1903 Yunogū, Okayama – 23. huhtikuuta 1973 Tokio) oli japanilainen kirjailija ja kriitikko. Hän oli maailmansotien välisen ajan merkittäviä kulttuurihahmoja Japanissa. Hänen tyyliään on luonnehdittu älylliseksi, skeptiseksi ja lyyriseksi.

Abe aloitti uransa modernistina, jolla oli vahva tausta englantilaisessa kirjallisuudessa. Hän vastusti aikansa proletaarikirjallisuutta. Hänen esikoisteoksensa, novellikokoelma *Koi to Afurika*, ilmestyi 1930. Merkittävä proosateos *[[Fuyu no yado]]* ilmestyi 1936. Toisen maailmansodan jälkeen hän matkusteli ulkomailla. Hän käänsi muun muassa Herman Melvilleä ja Brontën sisaruksia japaniksi. Hän jatkoi myös kirjoittamista ja tuomitsi ajan skeptisen suhtautumisen politiikkaan sekä militaristiset asenteet.

Abe on kääntänyt japaniksi Frans Emil Sillanpään teoksen *[[Nuorena nukkunut]]*.

## Lähteet

## Aiheesta muualla

* Misako Matsumura, Abe Tomoji, Japanese modernist novelist as... pdf, väitöskirja
Oon sun mies (albumi)

**Oon sun mies** on Tapani Pertun albumi, joka julkaistiin 18. syyskuuta 2009. Levy sisältää Pertun tulkintoja niin koti- kuin ulkomaalaisistakin kappaleista.

## Kappaleet
# 
# 
# 
# 
# 
# 
# 
# 
# 
# 
# 
# 

## Lähteet
Kama Chinen

**Kama Chinen** (10. toukokuuta 1895 – 2. toukokuuta 2010) oli japanilainen nainen, joka oli 11. syyskuuta 2009 – 2. toukokuuta 2010 välisenä aikana maailman vanhin elossa oleva henkilö jonka elinikä varmuudella pystyttiin todistamaan. Hän peri maailman vanhimman ihmisen tittelin Yhdysvaltain Gertrude Bainesin kuoleman jälkeen. Hän on tilastojen mukaan 28. vanhin koskaan elänyt henkilö, tosin hänen edellään on muutama kiistanalainen tapaus. Chinenin kuoleman jälkeen maailman vanhimman elossa olevan ihmisen titteli siirtyi Ranskan Eugénie Blanchardille (1896–2010).

## Lähteet
* http://www.kouvolansanomat.fi/Online/2009/09/12/Japanilaisnainen+peri+maailman+vanhin+-tittelin/200927683119/4
Knockaround Guys

**Knockaround Guys** on vuonna 2001 ensi-iltansa saanut kanadalais-yhdysvaltalainen rikoselokuva, jonka ovat ohjanneet Brian Koppelman ja David Levien.

## Juoni
Mafiaperheen poika Matty haluaa saada oikean keikan ja hänen kaverinsa Marblesille annetaankin tehtäväksi rahalaukun lennättäminen. Laukku kuitenkin katoaa ja muu tiimi Matty, Taylor ja Chris saapuvat Marblesin avuksi etsimään laukkua. Porukka löytääkin laukun yhdysvaltalaisesta pikkukaupungista, mutta laukun saaminen ei olekaan aivan yksinkertaista, sillä tilanteeseen sekaantuvat muun muassa paikalliset seriffit.

## Näyttelijät

## Aiheesta muualla
* 
*
Kalliovilistäjä

**Kalliovilistäjä** (*Xenicus gilviventris*) on uhanalainen uusiseelantilainen varpuslintu. Se on sukunsa ainoa edustaja, joka ei ole kuollut sukupuuttoon.

## Koko ja ulkonäkö
Kalliovilistäjä on noin 10&nbsp;cm pitkä ja 16–20&nbsp;g painava, väritykseltään hieman hippiäistä tai uunilintuja muistuttava. Koiras on vihertävä, naaras oliivinruskea. Sen pyrstö on hyvin lyhyt, ja lentotaidossa on parantamisen varaa, ja suuren osan elämästään se viettääkin maassa tai lähellä maanpintaa alikasvoksen suojassa.

## Esiintyminen
Kalliovilistäjä elää Uuden-Seelannin Eteläsaaren luoteisreunan vuoristoalueilla ja sen kanta on alle 10&nbsp;000 sukukypsää yksilöä. Aikaisemmin se esiintyi myös Pohjoissaarella mutta on sieltä hävinnyt. Sen kanta on edelleen taantunut, ja vuonna 2005 havaittiin sen kadonneen 20 vuodessa joka viidenneltä esiintymispaikaltaan. Lajin uhkana ovat eurooppalaisten mukana kulkeutuneiden kotihiiren ja kärpän aiheuttamat pesätappiot.

## Elinympäristö
Kalliovilistäjät asuvat vuoristossa puurajan yläpuolella 920–2&nbsp;900&nbsp;m:n korkeudella, tavallisimmin 1&nbsp;200–2&nbsp;400&nbsp;m:n korkeudella merenpinnasta. Niitä tavataan kalliojyrkänteillä, laaksoissa, rakkamaalla ja sorakentillä, joissa kasvaa vuoristokasvillisuutta ja matalaa pensaikkoa.

## Lisääntyminen
Pesintää tapahtuu etenkin loka-helmikuussa. Pesä on maakolossa, juurakossa tai kivenkolossa. Se on pallomainen ja rakennettu pienistä oksista, kuivista lehdistä ja juurikuiduista, ja se on vuorattu sadoilla höyhenillä. Ulkomitoiltaan se on noin 12&nbsp;cm, ja pesän sivulla olevan lentoaukon halkaisija on 2,5&nbsp;cm. Munia on usein viisi kappaletta. Molemmat emot huolehtivat poikasista.

## Ravinto
Ruokavalio koostuu pääasiassa hyönteisistä ja muista pienistä selkärangattomista, pienessä määrin myös siemenistä ja hedelmistä.

## Lähteet
* ARKive  
* nzbirds 
* A History of the Birds of New Zealand 

### Viitteet
Brontë

**Brontë** on sukunimi, joka voi viitata seuraaviin henkilöihin:

*Anne Brontë (1820–1849), englantilainen kirjailija 
*Branwell Brontë (1817–1848), englantilainen taidemaalari ja runoilija
*Charlotte Brontë (1816–1855), englantilainen kirjailija
*Emily Brontë (1818–1848), englantilainen kirjailija

## Katso myös
* Bronte, täsmennyssivu
Luettelo NBA:han varatuista suomalaisista

Tämä on **luettelo NBA:han varatuista suomalaisista**. Suomalaisista koripallopelaajista ainoastaan seitsemän pelaajaa on koskaan varattu NBA:han.

## Lähteet
;Päälähde
*

;Muut lähteet
Philip Deignan

**Philip Deignan** (s. 7. syyskuuta 1983 Letterkenny, Irlanti) on irlantilainen maantiepyöräilijä. Hän aloitti ammattilaisuransa AG2R Prévoyance -tallissa 2005, edusti Cervélo TestTeamia 2009–2010, Team RadioShackiä 2011, UnitedHealthcare Pro Cycling Teamia 2012–2013 ja Team Skyta viimeisinä ammattilaisvuosinaan 2014−2018. 

Deignan voitti Tour du Doubs -kilpailun vuonna 2005. Hän edusti Irlantia Pekingin olympialaisissa 2008. Espanjan ympäriajossa 2009 hän voitti 18. etapin kukistettuaan loppukirissä irtiottokumppaninsa Roman Kreuzigerin. Kokonaiskilpailussa hän sijoittui yhdeksänneksi. Vuonna 2012 hän voitti Tour of the Gila -etappikilpailun. Hän on ajanut myös Italian ympäriajon useamman kerran maaliin, 2014 hän oli 18. etapilla kolmas.

## Lähteet
Hitit (Pasi Kauniston albumi)

**Hitit** on Pasi Kauniston kokoelmalevy, joka sisältää hänen tunnetuimpia laulujaan.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet

* Mielenravintoa.com
Francis Charles Robert Jourdain

**Francis Charles Robert Jourdain** (1865 Ashbourne, Derbyshire – 1940) oli brittiläinen lintutieteilijä ja linnunmunien keräilijä.

Jourdain opiskeli Magdalen Collegessa Oxfordin yliopistossa, josta hän valmistui 1890. Hän toimi ensimmäisen Oxfordin yliopiston Huippuvuorille suuntautuneen tutkimusretken johtajana ja matkusti paljon Euroopassa ja Pohjois-Afrikassa. Hän toimi Oxfordin lintutieteellisen seuran (Oxford Ornithological Society) puheenjohtajana ja useissa muissa lintutieteellisissä järjestöissä.

Jourdain perusti British Oological Associationin, jonka nimi muutettiin Jourdain Societyksi hänen kuoltuaan.

## Teoksia
* Hartert, Ernst; Jourdain, F.C.R.; Ticehurst, N.F.; & Witherby, H.F. (1912): A Hand-List of British Birds. H.F. & G. Witherby Ltd: Lontoo.
* Jourdain, F.C.R. (1906-1909). The Eggs of European Birds.
* Kirkman, F.B.; & Jourdain, F.C.R. (1930): British Birds. Nelson & Jack.
* Witherby, H.F.; Jourdain, F.C.R.; Ticehurst, Norman F.; & Tucker, Bernard W. (1938-1941): The Handbook of British Birds. Vols.1-5. H.F. & G. Witherby Ltd: Lontoo.
Desmond Nethersole-Thompson

**Desmond Nethersole-Thompson** (1908-1989) oli englantilainen opettaja, lintutieteilijä ja kirjailija.

Nethersole-Thompson opetti historiaa ja klassisia kieliä ja kirjallisuutta Etelä-Englannissa. Hän keräsi linnunmunia pikkupojasta alkaen mutta Francis Jourdainin kehotuksesta suuntasi mielenkiintonsa lintujen pesimäbiologian tutkimiseen. Nethersole-Thompsonilla ei ollut biologin koulutusta, kun hän vuonna 1932 matkusti tyttöystävänsä, sittemmin vaimonsa, Carrien kanssa Skotlantiin Strathspeyhin, mnine hän palasi myöhempinäkin vuosina. Vuonna 1934 hän myi munakokoelmansa ja muutti pysyvästi Strathspeyhin. Hän perehtyi ylämaiden linnustoon ja julkaisi ensimmäisen teoksensa valkoviklosta vuonna 1951. Hän kirjoitti lajimonografiat vielä pulmusesta, isokäpylinnusta, keräkurmitsasta, meriharakasta ja yhdessä toisen vaimonsa Maimie Nethersole-Thompsonin kanssa toisen teoksen valkoviklosta.

## Teokset
* 1951 – *The Greenshank* (New Naturalist Monograph no.5), Collins: Lontoo.
* 1966 – *The Snow Bunting*, Oliver & Boyd: Edinburgh
* 1971 – *Highland Birds* (Highland Life series), Highlands and Islands Development Board; Lontoo, 
* 1974 – *The Cairngorms: their natural history and scenery*, Collins: Lontoo, 
* 1975 – *Pine Crossbills: a Scottish Contribution*, Poyser: Berkhamsted, 
* 1979 – *Greenshanks, yhdessä Maimie Nethersole-Thompsonin kanssa, Poyser: Berkhamsted, 
* 1986 – *Waders, their breeding, haunts and watchers*, yhdessä Maimie Nethersole-Thompsonin kanssa, Poyser: Calton, 
* 1988 – *The Oystercatcher*, (Shire Natural History), Shire Publications, 
* 1992 – *In Search of Breeding Birds*, Peregrine Books: Leeds, 
* 2002 – *Tundra Plovers: the Eurasian, Pacific and American Golden Plovers, and Grey Plover'', Ingvar Byrkjedal ja Des Thompson, Poyser

## Lähteet
* Highland Naturalists, lyhyt elämäkerta
Revolutionary United Front

**Revolutionary United Front** (**RUF**) oli kapinallisarmeija, joka taisteli epäonnistuneesti Sierra Leonen sisällissodassa vuodesta 1991 vuoteen 2002. Järjestön johdossa oli pitkään muun muassa kokaiinilla terästettyjen lapsisotilaiden käytöstä tunnettu Foday Sankoh. Järjestöstä muodostui myöhemmin puolue, joka lakkautettiin vuonna 2007. Tällöin ainakin osa puolueesta liitettiin valtapuolue All People’s Congressin (APC) yhteyteen. Kolme järjestön johtajaa, Issa Sesay, Morris Kallon ja Augustine Gbao tuomittiin helmikuussa 2009 sotarikoksista ja rikoksista ihmisyyttä vastaan.

## Lähteet
Alikasvos

**Alikasvos** on metsänhoidollinen nimitys, joka käytännössä tarkoittaa taimikkovaiheen ohittaneen metsikön pääpuustoa selvästi nuorempia puuyksilöitä ja pensaskerrosta. Alikasvos voidaan laajemmin käsittää sekä pensas- että kenttäkerroksen muodostamaksi, ja siihen kuuluu pensaita (esimerkiksi kataja, pajut, taikinamarja, paatsama), puiden taimia, saniaisia, varpuja ja korkeita ruohovartisia kasveja.

Alikasvos on usein toista puulajia kuin päämetsä. Jotta puut selviytyisivät alikasvoksena, täytyy niiden kestää vallitsevan puuston varjostus. Suomessa kuusi on hyvin varjostusta kestävä puulaji. Siksi kuusialikasvos on yleinen mänty- ja koivumetsissä. Riittävän tiheä alikasvos kelpaa uudeksi puusukupolveksi, kun vanha puusto kaadetaan.

Alikasvoksessa elävät muun muassa monet lintulajit, sillä se tarjoaa näkösuojaa pedoilta ja suojaisia pesäpaikkoja.

## Lähteet
* Metsätieteen aikakauskirja 1/2000 
* Kuvatoimisto Cartina (kuvia alikasvoksesta) 

### Viitteet
Climateprediction.net

**Climateprediction.net** (*CPDN*) on hajautetun laskennan projekti BOINC-alustalla. Projekti on aloitettu Oxfordin yliopistossa Englannissa. Projektissa pyritään mallintamaan ilmastonmuutosta vuoteen 2080 asti. Projekti on saanut enemmän laskentatehoa osakseen kuin yksikään toinen ilmastonmuutosta tutkiva projekti.. Projektiin osallistuminen vaatii erillisen ohjelmistolisenssin hyväksymisen.

## Lähteet
Carnot’n lause

Olkoon ABC mielivaltainen kolmio piirrettynä D keskeisen ympyrän sisään ja G, F ja H kolmion sivujen keskipisteitä. Euklidisessa geometriassa **Carnot'n lause** sanoo

:DF + DG + DH = R + r,

jossa R on kolmion ympäri piirretyn ympyrän säde ja r on kolmion sisään piirretyn ympyrän säde. Etäisyys DX (X = G, F, H) otetaan negatiivisena jos ja vain jos kyseinen jana on kokonaan kolmion ulkopuolella.

Lause on nimetty Lazare Carnot'n (1753&ndash;1823) mukaan.

Myös seuraava lause on nimeltään Carnot'n lause: Olkoon ABC kolmio, A_1\in BC, B_1\in AC ja C_1\in AB. Näiden pisteiden kautta kulkevat normaalit sivujen BC, AC ja AB suhteen leikkaavat toisensa samassa pisteessä jos ja vain jos A_1B^2+C_1A^2+B_1C^2=A_1C^2+C_1B^2+B_1A^2.

## Lähteet

## Aiheesta muualla
* Carnot's Theorem, MathWorld
* Carnot's Theorem, cut-the-knot
* Yet another Carnot's Theorem with multiple applications,cut-the-knot
* Carnot's Theorem, Chris Boucher,  The Wolfram Demonstrations Project.
Uudenmaan ja Hämeen lääni

**Uudenmaan ja Hämeen lääni** () oli vuonna 1634 perustettu lääni, joka alun perin käsitti suurin piirtein nykyiset Uudenmaan, Kanta-Hämeen, Päijät-Hämeen ja Keski-Suomen maakunnat. Vuosina 1640–1648 lääni oli väliaikaisesti jaettuna Uudenmaan lääniksi ja Hämeen lääniksi. Vuonna 1775 läänin rajoja muutettiin perusteellisesti, kun läänin pohjoisosa (nykyinen Keski-Suomi) liitettiin Vaasan lääniin. Samaan aikaan Uudenmaan ja Hämeen lääniin liitettiin Turun ja Porin läänistä pääosa nykyistä Pirkanmaan maakuntaa. Maaherran residenssi siirrettiin Helsingistä Hämeenlinnaan. Vuonna 1831 lääni jaettiin kahtia, jolloin syntyivät Uudenmaan ja Hämeen läänit.

## Maaherrat

*Arvid Göransson Horn af Kanckas 1634–1640 
*Arvid Göransson Horn af Kanckas 1640–1648 (Hämeen lääni) 
*Reinhold Mettstake 1640–1642 (Uudenmaan lääni) 
*Jacob Uggla 1642–1648 (Uudenmaan lääni) 
*Erik Andersson Oxe 1648–1652  
*Ernest Johann Creutz 1652–1666  
*Udde Knutsson Ödell 1666–1668  
*Axel Eriksson Stålarm 1668–1678  
*Axel Rosenhane 1678–1685  
*Jonas Klingstedt 1685–1687  
*Karl Bonde 1687–1695  
*Mårten Lindhielm 1695–1696  
*Abraham Cronhjort 1696–1703  
*Johan Creutz 1703–1719  
*Peter Stierncrantz 1719–1737  
*Axel Erik Gyllenstierna af Lundholm 1737–1746  
*Gustaf Samuel Gyllenborg 1746–1756  
*Anders Johan Nordenskjöld 1756–1761  
*Hans Henrik Boije af Gennäs 1761–1772  
*Carl Ribbing af Koberg 1773  
*Anders Henrik Ramsay 1774–1776  
*Anders de Bruce 1777–1786  
*Carl Gustaf Armfelt 1787–1788  
*Johan Henrik Munck 1790–1809    
*Gustaf Fredrik Stjernvall 1810–1815  
*Gustaf Hjärne 1816–1828  
*Carl Klick 1828–1831

## Lähteet
Rymättylän vaakuna

**Rymättylän vaakuna** oli Rymättylän kunnan tunnus, jonka silakat viittaavat vanhan saaristolais- ja kalastuspitäjän tärkeimpään elinkeinoon. Tähdet edustavat kunnan yhdeksää saarta, joissa on vanhastaan ollut pitäjän pysyvä asutus.

Vaakunan on suunnitellut Gustaf von Numers, ja se vahvistettiin käyttöön 14. joulukuuta 1953. Vaakunan selitys on ”sinisessä kentässä kaksi hopeista silakkaa hirsittäin alatusten, joiden saatteena yhdeksän viisisakaraista kultatähteä ryhmitettyinä 3+3+3”. Vaakuna muuttui epäviralliseksi kotiseutuvaakunaksi 2009, kun Rymättylän kunta liittyi osaksi Naantalia yhdessä Merimaskun ja Velkuan kanssa.

## Lähteet
*
Carnot

**Carnot** on ranskalainen sukunimi, joka on ollut muun muassa seuraavilla henkilöillä:

* Lazare Carnot (1753–1823), kenraali, sotaministeri, matemaatikko ja Ranskan tiedeakatemian jäsen
* Sadi Carnot (1796–1832), fyysikko, termodynamiikan uranuurtaja, Lazare Carnot'n poika
* Hippolyte Carnot (1801–1888), poliitikko, Lazare Carnot'n poika
* Sadi Carnot (1837–1894), Ranskan presidentti, Hippolyte Carnot'n poika
* Marie Adolphe Carnot (1839–1920), kemisti, Hippolyte Carnot'n poika

## Muita
*Carnot, kaupunki Keski-Afrikan tasavallassa
*Carnot, kraatteri Kuun Maahan näkymättömällä puolella
*FS Carnot, vuonna 1894 valmistunut ranskalainen sotalaiva
*Carnot’n kierto, Sadi Carnot’n mukaan nimetty hypoteettinen lämpövoimakone
*Carnot’n lause, Lazare Carnot’n mukaan nimetty matemaattinen teoreema
Birgitta Ara

**Birgitta Majlis Ara** (oik. **Juslin-Ara**; 7. elokuuta 1934 Helsinki – 8. maaliskuuta 2025 Helsinki) oli suomalainen kuvanveistäjä.

Ara opiskeli koristemaalausta Taideteollisessa oppilaitoksessa 1952–1955. Opintojen jälkeen hän muutti Pariisiin ja ryhtyi malliksi. Ara opiskeli jonkin aikaa ranskalaisnäyttelijä René Simonin yksityisessä teatterikoulussa ja sai joitakin elokuvarooleja. Myöhemmin hän työskenteli hotellinpitäjänä Doverissa ennen paluutaan kuvataiteen pariin.

Vuonna 1970 Ara piti ensimmäisen virallisen taidenäyttelynsä Pariisissa. Hän opiskeli vuosina 1972–1974 kuvanveistoa Pariisissa oppilaitoksessa École Nationale Superieure des Arts Appliqués et des Métiers d’Arts. Aran veistoksia on ollut esillä eri puolilla maailmaa, muun muassa Lontoossa, New Yorkissa ja Kuwaitissa. Suomessa hän piti ensimmäisen yksityisnäyttelynsä vuonna 1983. Ara asui pääasiassa ulkomailla ennen paluutaan Suomeen vuonna 1991. Hän käytti materiaaleinaan kuparia, marmoria ja pronssia.

Aran isä oli oopperalaulaja Ture Ara ja äiti kansakoulunopettaja Elsie Juslin. Vanhemmat erosivat Aran ollessa alle kaksivuotias. Kirjailija Agneta Ara on hänen sisarpuolensa Ture Aran myöhemmästä avioliitosta Birgit Kronströmin kanssa.

## Lähteet

## Kirjallisuutta
* Linquist, Mardy: *En välsignad nyfikenhet*. 2009.

## Aiheesta muualla
* Birgitta Ara Studio55:n haastattelussa. 24.9.2009.
*
Toivon johtaminen

**Toivon johtaminen** on Johtamistaidon Opiston tutkimusjohtajana toimivan KTT Pauli Juutin teos, jossa hän esittelee johtamisnäkökulmakäsitteen toivon johtaminen. Hänen määritelmäänsä toivon johtamisesta ovat vaikuttaneet useat aikaisemmin johtamiseen tuodut näkökulmat, muun muassa tarinallisuus, ratkaisukeskeinen ajattelu ja ihmisten johtaminen. 

Teoksessa Juuti luonnehtii toivon johtamista siten, että se perustuu innostuksen luomiseen organisaatiossa. Innostus voi perustua positiiviseen ilmapiiriin, lupaaviin mahdollisuuksiin ja ratkaisujen korostamiseen ongelmien sijaan. 

Juuti perustelee toivon johtamisen olemassaolon huikeilla esimerkeillä toivon merkityksestä ääritilanteissa. Vahva esimerkki toivon merkityksestä henkiseen ja fyysiseen terveyteen on voitu todeta toisen maailmansodan aikaisilla keskitysleireillä, joilla unelmien säilyttäminen vaikutti ratkaisevan positiivisesti ihmisten kohtaloihin. Hän myös toteaa yleisen elämänkokemuksen perusteella, että toiveikkuus ja unelmien toteutumisen mahdollisuus rohkaisevat ja innostavat työhön ratkaisevasti.
Instrumentointi

**Instrumentointi** voi tarkoittaa seuraavia:
* Mittaustekniikka
* Insta, yrityksen entinen nimi
* instrumentointi, ohjelmistotekniikan käsite
* instrumentointi, musiikinteko
Ratchet & Clank: Size Matters

**Ratchet & Clank: Size Matters** (Japanissa **Ratchet & Clank 5**) on Ratchet & Clank pelisarjaan kuuluva tasohyppelypeli. Peli julkaistiin vuonna 2007 PlayStation Portable:lle ja PlayStation 2:lle. PlayStation 2 -versio julkaistiin suomeksi tekstitettynä.

## Äänirooleissa
Secret Agent Clank

**Secret Agent Clank** on High Impact Gamesin kehittämä ja Sonyn julkaisema toimintapeli. Peli julkaistiin PlayStation Portablelle vuonna  ja PlayStation 2:lle vuonna . 

Peli kuuluu *[[Ratchet & Clank (pelisarja)|Ratchet & Clank]]* -pelisarjaan.

## Juoni
Pelissä Ratchet joutuu vankilaan rikoksesta jota hän ei tenhyt mutta Ratchetin paras ystävä Clank yrittää pelastaa Ratchetin vankilasta todistamalla ettei Ratchet ole rikollinen.
Aluksi Clank murtautuu pultaire museoon etsimään johtolankoja varastetusta helmestä jonka kaikki luulevat Ratchetin varastaneen. Museosta Clank löytää vihjeitä kun-fu taikurista joka asuu suurkaupungissa. Planeetalle saavuttuaan Clank kulkee ansaan mutta saa kutsuttua agenttitoimistosta kolme pientä apuria jotka pelastavat Clankin. Clank joutuu lukuisille eri planeetoille helmen mukana ja passittaa välillä muutamia rikollisia vankilaan eri planeetoilla.

## Äänirooleissa

## Vastaanotto
Peli on saanut IGN:n arvostelussa arvosanaksi 6.5/10.

## Lähteet

## Aiheesta muualla
* 
* Virallinen sivusto
Marjo Rein

**Marjo Rein** on entinen Yleisradion televisiotoimittaja ja uutisankkuri. Hän työskenteli Ylessä 1990-luvun puolestavälistä lähtien ensin viittomakielisissä uutisissa ja viittomakielen tulkkina muissakin ohjelmissa, sitten toimittajana ja juontajana aamu-tv:ssä ja iltauutisissa ja vuodesta 2014 lähetystoimittajana.  55-vuotias Rein kertoi loppuvuodesta 2022 jäävänsä miehensä Tuomaksen kanssa vuodeksi 2023 sapattivapaalle. Rein teki viimeisen vuoronsa uutisankkurina 14. tammikuuta 2025 Yle Uutiset 20.30 -lähetyksessä. Viimeisen työvuoronsa jälkeen Rein arvosteli voimakkaasti Ylen televisiouutistoiminnan kehityssuuntaa. Hänen mukaansa verkon sirpaleisen materiaalin ja ”selfiejournalismin" ei pitäisi kuulua uutissisältöihin, ja hän kuvailee esihenkilöidensä kiinnostusta uutistoimintaa kohtaan vähäiseksi.

Reinin uusi työ on viestintätoimisto SEK:n valmennuspäällikkönä toimiminen.

Rein oli vuosina 2004–2014 naimisissa pianisti, kapellimestari Olli Ahvenlahden kanssa.

## Lähteet
Hospital

**Hospital** (suom. 'sairaala') voi tarkoittaa:

## Sairaalat
* Massachusetts General Hospital (Mass General tai MGH), Bostonissa sijaitseva Harvard Medical Schoolin opetussairaala ja biolääketieteellisen tutkimuksen laitos
* McLean Hospital, psykiatrinen sairaala Yhdysvaltojen Massachusettsin osavaltiossa Belmontissa
* Parkland Memorial Hospital, sairaala Yhdysvalloissa Texasin osavaltiossa Dallasissa
* Pennsylvania Hospital, sairaala Yhdysvalloissa Pennsylvaniassa Philadelphiassa
* Royal Marsden Hospital, syöpäsairaala Lontoossa Englannissa
* University of Colorado Hospital, yliopistollinen opetussairaala Yhdysvalloissa Coloradon osavaltiossa Aurorassa
* University of Utah Hospital, yliopistollinen opetussairaala Yhdysvalloissa Utahin osavaltiossa Salt Lake Cityssä

## Henkilöitä
* Janette Turner Hospital (s. 1942), australialais-yhdysvaltalainen kirjailija

## Viihde
* *[[Britannia Hospital – juhlapäivä]]* (Britannia Hospital), brittiläinen komediaelokuva vuodelta 1982
* *[[Hospital Playlist]]*, eteläkorealainen televisiosarja
* *[[Theme Hospital]]*, Bullfrogin ja Electronic Artsin julkaisema tietokonepeli
* *[[Hospital Hallucinations Take One]]*, Airdashin julkaisema musiikkialbumi
* *[[Hospital Records]]*, brittiläinen levy-yhtiö

## Kirjallisuus
* *[[Painajaisten parantola|The Hostile Hospital]]* (*Painajaisten parantola*), kirja Lemony Snicketin sarjassa *Surkeiden sattumusten sarja*

## Muita
* Christ's Hospital, englantilainen yksityiskoulu
* Royal Hospital, Lontoon Chelseassa sijaitseva vanhainkoti

## Katso myös
* Hopital
Weißenhofsiedlung

**Weißenhofsiedlung** on asuinalue Stuttgartissa, Saksassa. Se rakennettiin 1927 Deutscher Werkbundin esittelyalueena. Weißenhofsiedlungia oli suunnittelemassa 16 arkkitehtia, ja heidän johtajanaan toimi saksalainen Ludwig Mies van der Rohe.

Deutscher Werkbund käynnisti projektin vuonna 1925. Sen tavoitteena oli rakentaa uusi malliasuinalue tulevaisuuden ihmisten asumistavaksi suurissa kaupungeissa. Keväällä 1926 Mies van der Rohen alaisuudessa työskenteli useita nuoria modernismia edustavia arkkitehtia. Weißenhofsiedlungiin kohosi lopulta 21 rakennusta, joissa oli 63 asuntoa.

Stuttgartin kaupunki myi koko asuinalueen Saksan valtakunnalle vuonna 1938. Siitä oli tarkoitus muokata sotilasalue. Toinen maailmansota kuitenkin pysäytti suunnitelmat alueen purkamisesta. Mies van der Rohen suunnittelemasta rakennuksesta tuli lastensairaala ja Max Tautin rakennuksesta tuli Wehrmachtin toimisto. Koska osiin taloista asennettiin ilmatorjuntatykkejä, Weißenhofsiedlung oli myös pommitusten kohteena 1944. Kymmenen rakennusta tuhoutui pommituksissa, ja loputkin olivat vaarassa joutua raivatuksi sodan jälkeen taloudellisen kasvun aikana. Kuitenkin vuonna 1956 loput 11 rakennusta suojeltiin historiallisena muistomerkkinä.

## Arkkitehdit
Seuraavat arkkitehdit osallistuivat Weißenhofsiedlungin suunnitteluun:
*Peter Behrens
*Victor Bourgeois
*Le Corbusier
*Richard Döcker
*Josef Frank
*Walter Gropius
*Ludwig Hilberseimer
*Ludwig Mies van der Rohe
*Jacobus Oud
*Hans Poelzig
*Adolf Rading
*Hans Scharoun
*Adolf Gustav Schneck
*Mart Stam
*Bruno Taut
*Max Taut

## Lähteet

## Aiheesta muualla

*Weissenhofsiedlung   
*Arkkitehtuurigalleria
Ylinen

**Ylinen** voi tarkoittaa muun muassa seuraavia:

* Ylinen Oy, insinööritoimisto DA-Designin entinen nimi
* Alue Ylöjärvellä, keskustasta Kuruun päin

## Sukunimenä

* Anne Ylinen (s. 1963), pesäpalloilija
* Armas Ylinen (1894–1946), jääkärimajuri
* Arvo Ylinen (1902–1975), lentotekniikan ja rakennusstatiikan professori
* Esko Ylinen (s. 1947), HalpaHallin hallituksen puheenjohtaja
* Harri Ylinen (s. 1964), aitajuoksija
* Heikki Ylinen (1818–1887), maanviljelijä ja valtiopäivämies
* Heikki Ylinen (1935–1988), liikemies
* Jaakko Ylinen (s. 1936), arkkitehti
* Johanna Ylinen (s. 1984), judoka
* Juhana Ylinen, diplomi-insinööri
* Jukka Ylinen (s. 1961), pituushyppääjä
* Kari Ylinen (s. 1946), matematiikan emeritusprofessori
* Katri Ylinen (s. 1990), tietokirjailija, podcastaaja, yhteiskunnallinen vaikuttaja sekä viestintä– ja tapahtuma-alan yrittäjä
* Niko Ylinen (s. 1994), voimanostaja
* Raimo Ylinen (1943–2025), automaatiotekniikan professori
* Raimo Ylinen (s. 1952), toimituspäällikkö ja eräkirjailija
* Saima Tigerstedt-Ylinen (1878–1978), taidemaalari
* Simo Ylinen (1765–1829), maanviljelijä ja valtiopäivämies
* Tiina Ylinen (s. 1989), painija
* Tuomas Ylinen (s. 1982), sellisti
* Vihtori Ylinen (1879–1953), taidemaalari
* Ville Ylinen (s. 1984), jalkapalloilija

## Järviä
* Ylinen, järvi Joensuussa (01.034.1.001)
* Ylinen, järvi Ruokolahdella (04.197.1.020)
Sileävalukerho

**Sileävalukerho** oli 1950- ja 1960-luvulla kokoontunut valtakunnallinen rakennusurakoitsijoiden ja rakennusliikkeiden omistajien epävirallinen yhdistys, joka tutki ja teki jäsenistölle tunnetuksi teollista elementti- ja betonirakennustekniikkaa. Kerho myös lobbasi päättäjille voimakkaasti teollisen elementtituotannon ja aluerakentamisen etuja.

Kerhon jäsenet olivat eri puolilta maata olevien rakennusliikkeiden johtajia. Koska yritysten päämarkkina-alueet olivat eri puolilla maata, eivät ne kilpailleet samoista urakoista, joten tietoa ja kokemuksia betonielementtitekniikasta voitiin vaihtaa vapaammin. Jäsenillä oli yhteinen näkemys teollisen betonielementtitekniikan tuomista tulevista kustannussäästöistä rakentamisessa.

Vuonna 1957 perustetun kerhon jäseniä olivat: 
* Ilmari Helanto, insinööri, Rakennus- ja insinööritoimisto Teräsbetoni Oy
* Aulis Junttila, diplomi-insinööri, Sementtiyhdistys ry:n toimitusjohtaja
* Atte Lehto, Rakennusväline Oy -rakennuskonevuokraamo
* Aarre Mattinen ja Artturi Niemelä, rakennusliike Mattinen & Niemelä, Tampere
* K.E. Nyman, Vaasa
* Sulo Palmas, Oulu
* Veikko Piispanen, Kuopio
* K. A. Pinomaa, arkkitehti, 
* Martti Ruola ja Urho Ruola, Rakennus-Ruola Oy, Turku
* Matti Tasanen, Kuopio
* Olli Vahtera, arkkitehti, Helsinki

Sileävalukerhon jäsenyys ei ollut auki kaikille. Rakennusalan keskeisimpiin vaikuttajiin kuulunutta Armas Puolimatkaa ei otettu joukkoon. Puolimatkaa varottiin; hänet tiedettiin häikäilemättömäksi liikemieheksi, jonka käytöskin saattoi olla hyvin ronskia.

Kerho järjesti seminaareja ja ulkomaanmatkoja. Mukaan kutsuttiin rakennusalan asiantuntijoita eri tahoilta, virkamiehiä ja poliittisia päättäjiä. Seminaareissa tuotiin esille teollisen asuntotuotannon kustannustehokkuutta ja suurten aluerakentamiskohteiden välttämättömyyttä. Matkoilla haettiin oppia elementtitekniikasta ja tutustuttiin teolliseen rakennustuotantoon eri maissa. Mukana olivat usein esimerkiksi rakennushallituksen pääjohtaja Jussi Lappi-Seppälä, Aravan (myöh. Asuntohallituksen) pääjohtaja Olavi Lindblom ja Postisäästöpankin pääjohtaja Teuvo Aura. Sileävalukerholaiset pääsivät esittelemään virkamiehille omaksumiaan uusia tekniikoita ja vakuuttamaan niiden toimivuutta.

Vuonna 1964 kerhon jäsenet perustivat Asuntopoliittinen yhdistys ry:n. Yhdistyksen tarkoituksesi määriteltiin säännöissä *sosiaalisen asuntotuotannon edistäminen*. Varsinaisesti yhdistys oli kuitenkin perustettu ajamaan elementtituotantoa käyttävien rakennusliikkeiden etuja.

## Katso myös
* Rakennusteollisuus
* Lähiöt Suomessa

## Lähteet
* 
* Koskinen, Reijo: Näin syntyivät lähiöt. Helsingin Sanomat 27.11.1994. HS Arkisto (maksullinen). Sanoma News.

### Viitteet
William Lamb

**William Lamb** (1779–1848), 2. varakreivi Melbourne,  oli brittiläinen poliitikko, joka toimi Ison-Britannian sisäministerinä vuosina 1830–1834 ja pääministerinä vuonna 1834 ja uudelleen 1835–1841. Hän edusti whigejä. Lambin menestys politiikassa perustui hänen sosiaalisiin taitoihinsa; hänen poliittiset puheensa olivat usein sekavia.

Kun kuningatar Viktoria nousi valtaan 18-vuotiaana, häntä 40 vuotta vanhempi valtiomies Lamb ohjasi nuorta kuningatarta valtiomiestaidoissa ja vietti useita tunteja päivässä kuningattaren seurassa pääministerin ja yksityissihteerin ominaisuudessa.

Lambin puoliso oli kirjailija Caroline Lamb. Lordi Melbourne oli kiinnostunut kirjallisuudesta, ja hänestä tuli lukeneisuutensa ansiosta antiikin kirjailijoiden ja kirkkoisien asiantuntija. 

Melbournen kaupunki Australiassa on nimetty Lambin mukaan.

## Lähteet
Eduard Fuchs

**Eduard Fuchs** (31. tammikuuta 1870 Göppingen, Saksa – 26. tammikuuta 1940 Pariisi, Ranska) oli saksalainen marxistinen kulttuurihistorioitsija, tietokirjailija, taidekeräilijä ja poliittinen aktivisti.

Fuchs sai jo nuorena sosialistisen ja marxistisen vakaumuksen. Hän liittyi vuonna 1886 kiellettyyn Sosialistiseen kansanpuolueeseen, joka on Saksan sosiaalidemokraattinen puolueen edeltäjä. Vuonna 1892 hänestä tuli satiirisen viikkolehden *Süddeutscher Postillon* päätoimittaja ja myöhemmin *Leipziger Volkszeitung* toimittaja. Fuchs kirjoitti kiistanalaisia tekstejä, joiden takia hän joutui myös vankilaan muutamaan kertaan. Vankilassa ollessa Fuchs kirjoitti muun muassa kirjan *Karikatur der europäischen Völker* (”Eurooppalaisten kansojen karikatyyri”).

Fuchs muutti 1900-luvun alussa Berliinin, jossa toimitti sosialistista sanomalehteä nimeltä *Vorwärts*. Seuraava vuonna hän aloitti kuusiosaiseksi laajenneen sarjansa, *Sittengeschichte*,  moraalikäytännöistä. Sarjan viimeinen osa ilmestyi vuonna 1912. Fuchs muutti Egyptiin taiteilija Max Slevogtin kanssa juuri ennen ensimmäisen maailmansodan alkua 1914. Sodan aikana Fuchs oli pasifisti, ja sodan jälkeen Lenin laittoi hänet johtamaan vankien vaihtokauppaa Saksan kanssa. Fuchs olikin Kominternin johtajia Berliinissä 1919. Hän oli kiinnostunut karikatyyreistä, joten hän myös tutki ranskalaisen pilapiirtäjän Honoré Daumieria, josta kirjoitti myös kolmiosaisen catalogue raisonnén. Fuchs erosi puolueesta 1929, kun siitä oli erotettu monia sen vahvoja kannattajia. Ranskaan Fuchs muutti 1933, kun Adolf Hitler nousi valtaan Saksassa.
Alppilentäjät

**Alppilentäjät** tarkoittaa Glarusin Alppien yllä Sveitsissä lentoveneiden siirtolennolla 7. syyskuuta 1920 surmansa saaneita Suomen ilmavoimien lentäjiä. Koneet oli ilmavoimille lahjoittanut tupakkatehtailija A. K. Christides.

7. syyskuuta 1920 järjestettiin kahden Savoia-lentoveneen siirtolento Italiasta Suomeen. Koneet olivat yksimoottorisia ja kaksitasoisia ja ne oli tarkoitettu tiedustelu- ja pommitustehtäviin. Aamulla kello 6 Maggiorejärveltä startanneet koneet ylittivät Italian ja Sveitsin rajan muodostelmassa lentäen, mutta eksyivät pian tämän jälkeen toisistaan. Vänrikki Carl-Erik Leijerin ohjaama kone, matkustajana italialainen mekaanikko Carlo Riva, laskeutui kello 8 Reiniin oikean reitin tarkistamista varten. Lentoonlähdön jälkeen seuraava havainto koneesta tehtiin Zollikonin kylän yläpuolella kello 9.35, jolloin siitä nähtiin irtoavan osia, jonka jälkeen kone syöksyi Zürichjärveen. Molemmat koneessa olleet saivat surmansa. Majuri Väinö Mikkolan ohjaama toinen kone katosi ja sen jäännökset sekä koneessa olleiden Mikkolan ja luutnantti Äly Durchmanin ruumiit löydettiin viisi viikkoa myöhemmin Glims-jäätiköltä, noin 50 km:n päästä Zürichistä. Koneen korkeusmittari näytti löydettäessä lukemaa 4&nbsp;400 metriä sekä kello aikaa 8.47. Koneen osia löydettiin lisää vielä vuonna 1958.

Onnettomuuksien syitä ei saatu koskaan tarkasti selvitettyä. Tutkimusten mukaan koneiden potkurit olivat voineet liimauksistaan auetessa rikkoutua, joko valmistusvirheen tai sabotaasin takia ja rikkoa koneiden ohjausvaijerit. Myös nousevan turbulenssin aiheuttamaa koneiden rikkoutumista pidettiin mahdollisena. 

Tapahtumien muistoksi *ilmavoimien vainajien muistopäivää* vietetään vuosittain syyskuun seitsemäntenä. Alppilentäjien ruumiit tuhkattiin Sveitsin Zürichissä. Tuhkauurnat tuotiin Suomeen ja haudattiin 18. marraskuuta 1920 yhteishautaan Helsingin Hietaniemen hautausmaan uudelle alueelle. Hautajaisiin osallistuivat muun muassa sotaministeri Bruno Jalander, sotaväen päällikkö K. F. Wilkama ja ilmavoimien komentaja Arne Somersalo.

## Lähteet
*  

### Viitteet

## Aiheesta muualla
*Ilmatorjuntaupseeri-lehti 4/2000
*Vielä lentäjiemme tuhosta Alpeilla, Suomen Kuvalehti, 04.12.1920, nro 48, s. 10, Kansalliskirjaston digitaaliset aineistot
* Kapteeni Tauno Hannus : Ilmavoimien vuotuinen surupäivä. Suomalaisten alppilentäjien kova kohtalo 7 p:nä syyskuuta 1920, Helsingin Sanomat, 01.09.1935, nro 234, s. 12, Kansalliskirjaston digitaaliset aineistot
* San Gummerus : Kolme suomalaista lentäjäsankaria, Helsingin Sanomat, 22.05.1938, nro 136, s. 33, Kansalliskirjaston digitaaliset aineistot
Asipovitšy

**Asipovitšy** () eli **Osipovitši** () on pienehkö kaupunki ja hallintopiiri Valko-Venäjän Mahiljoun maakunnassa, pääkaupunki Minskin ja maan toiseksi suurimman kaupungin Homelin (Gomel) välisen junanradan varrella. Kaupungin asukasluku oli vuoden 2009 väestönlaskennassa 32&nbsp;543. Asipovitšyn hallintopiiri (52&nbsp;447 as.) pitää kaupungin ja ympäröivän maaseudun ohella sisällään myös kaksi pientä kaupunkimaista taajamaa: Tatarka (771 as.) ja lasitehdaspaikkakunta Jalizava (2&nbsp;672 as.).

## Asukasluvun kehitys

Asipovitšy on tärkeä rautateiden solmukohta; tätä heijastelee kaupungin vaakunakin. Rautatieasema rakennettiin jo 1872. Minskistä Gomeliin johtavan radan ohella kaupunkiin saapuvat kiskot maan itäosista Mahiljousta (Mogilev) ja toiset raiteet vievät länteen Slutskiin ja eteenpäin. Asipovitšy on Minskin lähiliikenteen junien kakkoisen reitin pääteasema; taajamajunat pysähtyvät useilla piirin asemilla ja seisakkeilla. Kaupungista on maanteitse  noin 50 kilometriä kaakossa sijaitsevaan Babruiskiin ja noin 105 kilometriä Minskiin.

Asipovitšyn kaupungin länsipuolella sijaitsee Valko-Venäjän armeijan ampuma-alue.

## Lähteet

## Aiheesta muualla

* Lyhyt kuvaus kaupungista  (BYcity.org)
* Kaupunkikuvaus  (belarustourism.by)
* Asipovitšyn keskustan kartta  (BYcity.org)
* WikiMapia karttalinkki Asipovitšyn alueesta, kohteiden selitykset pääosin  tai 
* Neuvostoliittolaista topografiakarttaa 1:100 000 ja 1:200 000 alueesta 
*  Минское отделение Белорусской железной дороги - Выберите станцию -  Minskin lähijunien sivusto reitteineen ja aikatauluineen - Asipovitšyn aseman aikataulut (Valko-Venäjän rautateiden Minskin osasto) 
* Valokuvia  tai  (Radzima.org)
* Valko-Venäjän juna-aikatauluja
Frederick John Robinson

**Frederick John Robinson**  (1. marraskuuta 1782 – 28. tammikuuta 1859),  oli brittiläinen valtiomies. Hän toimi maansa valtiovarainministerinä vuosina 1823–1827. Hän nousi  pääministeriksi vuonna 1827 George Canningin kuoltua ja erosi virasta tammikuussa 1828. Hänellä ei ollut puolueensa tukea, eikä hän selvinnyt keskenään riitelevän hallituksen johdossa.

Robinson oli Goderichin varakreivi ja ensimmäinen Riponin jaarli. Hänen poikansa George Robinson toimi myös pitkään ministerinä sekä Intian varakuninkaana.

## Lähteet
Xacobeo Galicia

**Xacobeo Galicia** (UCI-tunnus XGZ) oli maantiepyöräilyn ammattilaistalli, joka kilpaili pääasiassa UCI Europe Tourin kilpailuissa. 
Talli aloitti toimintansa vuonna 2007 nimellä *Karpin-Galicia* omistajanaan entinen jalkapalloilija Valeri Karpin. Xacobeo Galician tallipäällikkö oli Alvaro Pino, jonka apulaisina toimivat José Angel Vidal ja Jesus Villar. 

Talli oli mukana Espanjan ympäriajossa 2007, 2008, 2009 ja 2010 sekä Italian ympäriajossa 2009. Tallissa ajoivat muun muassa Gustavo César Veloso, David García, David Herrero ja Ezequiel Mosquera. Xacobeo Galicia voitti joukkuekilpailun Espanjan ympäriajossa 2009. Mosquera ja García jäivät kiinni dopingista Espanjan ympäriajossa 2010. Talli lopetti toimintansa kauden jälkeen.

## Lähteet

## Aiheesta muualla
*Virallinen sivusto
Yö jolloin Amerikka kauhistui

**Yö jolloin Amerikka kauhistui** () on yhdysvaltalainen televisioelokuva, jonka ABC esitti ensimmäisen kerran 31. lokakuuta 1975. Elokuva kertoo Orson Wellesin Mercury Theatre on the Airin vuonna 1938 esittämästä *[[Maailmojen sota (vuoden 1938 radiokuunnelma)|Maailmojen sota -kuunnelmasta]]* ja sen synnyttämästä paniikista, kuvaten tapahtumia sekä studiossa että kuuntelijoiden näkökulmasta.

Elokuvan teknisinä neuvonantajina toimivat vuoden 1938 kuunnelman teossa mukana olleet tuottaja John Houseman ja näyttelijä Paul Stewart.

## Roolit

## Lähteet

## Aiheesta muualla
*
Tummavirnaperhonen

**Tummavirnaperhonen** (*Leptidea reali*) on kaaliperhosten heimoon kuuluva keskikokoinen päiväperhonen. Tummavirnaperhonen on todettu omaksi lajikseen vasta 1980-luvulla. 

Vuonna 2011 julkaistun tutkimuksen mukaan lajia *Leptidea reali* tavataan ainoastaan Lounais-Euroopassa. Kaikkialla muualla tavatut yksilöt ovat todellisuudessa aikaisemmin tuntematonta lajia *[[Leptidea juvernica]]*. Lajit voidaan toistaiseksi erottaa toisistaan ainoastaan kromosomimäärän perusteella.

## Koko ja ulkonäkö

Tummavirnaperhosen siipien kärkiväli on 36–42 mm. Laji muistuttaa erittäin paljon virnaperhosta (*Leptidea sinapis*). Tummavirnaperhosella etusiiven kärjen tumma täplä työntyy siiven etureunassa tyveä kohti, kun se virnaperhosella työntyy kärkeä kohti. Lisäksi toisen sukupolven naarasyksilöt muistuttavat ensimmäisen sukupolven naaraita, kun virnaperhosella toisen sukupolven naaraat ovat selvästi vaaleampia. Täplä on myös yleensä tummempi kuin virnaperhosella. Tummavirnaperhosen lentotapa on samanlainen kuin virnaperhosella.

Pienistä ulkonäköeroista huolimatta tummavirnaperhosta ei voi luotettavasti erottaa virnaperhosesta ilman eläimen genitaalien tutkimista.

## Elinympäristö ja levinneisyys

Tummavirnaperhosen elinympäristöä ovat niityt, metsänreunat ja ojien pientareet. Lajinmäärityksen vaikeudesta johtuen sen esiintymistä ei tunneta kovin hyvin. Eräiden kartoitusten mukaan tummavirnaperhonen on paikoitellen Euroopassa jopa virnaperhosta yleisempi.

## Lentoaika ja elintavat

Lentoaika on Suomessa toukokuun puolivälistä kesäkuun loppuun. Ruotsissa on todettu toisen sukupolven yksilöitä heinä–elokuussa. Laji talvehtii kotelona. Ensimmäisen sukupolven yksilöiden on todettu kuoriutuvan 1–2 viikkoa ennen virnaperhosta.

## Ravintokasvi

Toukan ravintokasveja ovat niittynätkelmä (*Lathyrus pratensis*), hiirenvirna (*Vicia cracca*) ja aitovirna (*Vicia sepium*). 

## Lähteet

*
*Valkoiset kaaliperhoset. Suomen Perhostutkijain Seura 

### Viitteet

## Aiheesta muualla
*LuontoPortti: Tummavirnaperhonen (''Leptidea reali'') 
*Perhosopas: Tummavirnaperhonen (''Leptidea reali'') 
*Erot tummavirnaperhosen ja virnaperhosen koiras- ja naarasgenitaaleissa  
*UniProt, Taxonomy: Leptidea reali 
*Dincǎ et al. (2011) "Unexpected layers of cryptic diversity in wood white ''Leptidea'' butterflies". Nature Communications 2 
*Tanskalainen artikkeli tummavirnaperhosesta
Lou Angotti

**Lou Frederick Angotti** (16. tammikuuta 1938 Toronto, Ontario, Kanada – 15. syyskuuta 2021 Pompano Beach, Florida) oli kanadalainen jääkiekkoilija, pelipaikaltaan oikea laitahyökkääjä. Hän vaihtoi NHL-urallaan kahdeksan kertaa seuraa ja edusti Chicago Black Hawksia, New York Rangersia, Philadelphia Flyersia, Pittsburgh Penguinsia ja St. Louis Bluesia. Hän pelasi 10 kautta NHL:ssä. 

## Ura
Angotti pelasi opiskeluaikanaan Michiganin teknisen yliopiston joukkueessa vuosina 1958–1962. Tänä aikana hänet valittiin kahdesti liigan tähdistökentällisiin. Angotti pelasi ensimmäisen NHL-pelinsä 26-vuotiaana vuonna 1964. Vuonna 1969 hänet omisti viiden päivän aikana neljä eri seuraa. Kaudella 1967–68 Angotti valittiin Philadelphian seurahistorian ensimmäiseksi kapteeniksi. Angotti pelasi parhaat vuotensa 70-luvun alussa Chicagossa, joka eteni kahdesti Stanley Cupin finaaleihin asti.

Angotti aloitti valmentajana kesken kauden 1973-1974 kun Jean-Guy Talbot erotettiin,  ja valmensi NHL:ssä kausina 1973–75 St. Louisia, josta hänet erotettiin. Erottamisen jälkeen hän palasi pelaajaksi loppukauden ajaksi ja pelasi WHA:n Chicago Cougarsissa. Myöhemmin hän valmensi AHL:ssä ja uudestaan NHL:ssä Pittsburghia kaudella 1983–84, mutta hänet erotettiin tästäkin tehtävästä.

1970-luvun lopulla Angotti toimi jääkiekkoselostajana televisiossa.

## Tilastot

## Lähteet
*
*
### Viitteet
Resolute

**Resolute** (, tunnetaan myös nimellä **Resolute Bay**) on pikkukylä Kanadassa, Nunavutin territoriossa, Qikiqtaalukin alueella. Kylä sijaitsee Cornwallisinsaarella, joka on yksi Kanadan arktisista saarista. Kylän väkiluku on 229 (2006). Kylä sijaitsee tiettömällä alueella, ja ainoat liikenneyhteydet ovat vuosittaisen yhteysaluksen lisäksi lentokoneet. Kylän läheisyydessä sijaitsee Resolute Bayn lentoasema. Resolute on Kanadan toiseksi pohjoisin siviiliasutuskeskus, Grise Fiordin ollessa pohjoisin.

## Historia
Kylän nykyiselle paikalle perustettiin vuonna 1947 Resoluten sääasema ja sen läheisyyteen rakennettiin kiitotie. Asema nimettiin arktisten alueiden kartoittamiseen käytetyn HMS Resolute -laivan mukaan.

Kylmän sodan aikana Kanadan hallitus koki tärkeäksi asuttaa pohjoisen arktiset alueet ja pakotti useita inuiittiperheitä muuttamaan Resoluten ja Grise Fiordin kyliin. Ensimmäinen ryhmä pakkomuutettiin vuonna 1953 Inukjuakin kylästä, pohjoisessa Quebecissa ja Pond Inletin kylästä Nunavutissa.

## Lähteet

## Aiheesta muualla
Ron Sutter

**Ron Sutter** (s. 2. joulukuuta 1963 Viking, Alberta, Kanada) on uransa lopettanut kanadalainen jääkiekkoilija, pelipaikaltaan keskushyökkääjä. Hänen veljensä Brian, Brent, Darryl, Duane ja Rich olivat myös jääkiekkoilijoita, jotka kaikki pelasivat urallaan NHL:ssä.

## Ura

Philadelphia Flyers varasi Sutterin  ensimmäisellä kierroksella varausvuorolla 4. Samassa varaustilaisuudessa Pittsburgh Penguins varasi hänen kaksoisveljen Richin varausvuorolla 10. 
Ennen NHL-uraa Ron voitti yhdessä Richin kanssa Memorial Cupin kaudella 1982–1983 Lethbridge Broncosissa. Seuraavalla kaudella Pittsburgh kauppasi Richin Philadelphiaan vain yhdeksän ottelun jälkeen. 
Rich ja Ron pelasivat Philadelphiassa kolme kautta yhdessä ja nämä kaudet olivat Ronin uran parhaat pisteiden valossa. Kaudet 1989–91 Ron toimi Philadelphian kapteenina. 

Kahdeksan Philadelphian kauden jälkeen Sutter siirtyi kaudeksi 1991–1992 St. Louis Bluesiin yhdessä Murray Baronin kanssa vaihdossa Dan Quinniin ja Rod Brind'Amouriin. Myös Rich Sutter pelasi samaan aikaan St. Louisissa ja veljekset pelasivat jälleen samassa joukkueessa kahden kauden ajan. Tämän jälkeen Ronista tuli ns. "journeyman" NHL:ssä eli hän vaihtoi usein seuraansa edustaen kausina 1993–1996 Quebec Nordiquesia, New York Islandersia ja Boston Bruinsia. Sutter pelasi kaudet 1996–2000 San Jose Sharksissa ja lopetti uransa kaudella 2000–2001 Calgary Flamesin paidassa. 

Nykyään Ron Sutter toimii kykyjenetsijänä Calgary Flamesille. 

Sutter edusti Kanadan maajoukkuetta vuoden 1990 jääkiekon maailmanmestaruuskilpailuissa.

## Tilastot

## Lähteet
*
*
Innovaatiojohtaminen

**Innovaatiojohtaminen** on johtamisoppi, jonka mukaan työntekijät tulee nähdä yksilöinä, jotka oppivat, kehittyvät ja haluavat käyttää asiantuntemustaan. Innovaatiot eri muodoissaan ovat luontainen keino toteuttaa yritysten orgaanista kasvua.  Muutos, joustavuus ja luovuus sekä yrityksen työntekijöiden innovatiivisuus korostuvat. Rakennemuutokset nähdään välttämättömänä osana yrityksen uusiutumista ja toimintaa.

Innovaatiojohtamista pidetään rationaalisena johtamisoppina, koska siinä keskitytään työn tuottavuuteen ja tehokkuuteen. Tuottavuus nousee kun samalla panoksella saavutetaan aiempaa suurempi tuotos tai nykyiseen tuotokseen päästään pienemmällä panoksella kuin aikaisemmin. Tuotanto vaatii *tuotannontekijöitä*, joita klassisessa taloustieteessä ovat työ, pääoma ja maa. Teollisuusmaissa maan merkitys on vähentynyt, jolloin tuottavuusmalleissa on keskitytty pääasiassa työn ja pääoman suhteisiin. Perusajatus on, että vaikka pelkän manuaalisen työn tuottavuus on hyvin alhainen, tuottavuutta voidaan nostaa huomattavasti pääomaa hyödyntämällä. Tämä tarkoittaa työkalujen tai koneiden käyttöönottoa. 

1990-luvulla Stanfordin yliopiston tutkija Paul Romer esitteli Uuden kasvuteoriansa. Se täydentää klassista kasvuteoriaa lisäämällä innovaation perinteisten tuotannontekijöiden joukkoon. Hänen ajatuksensa on, että yhdisteltäessä työtä ja pääomaa, päästään ennen pitkää optimipisteeseen, so. näiden parhaaseen mahdolliseen yhdistelmään. Kun optimi on saavutettu, tuottavuuden kasvu pysähtyy ja mahdollisesti kääntyy laskuun. Jos sen sijaan prosessia voidaan kehittää innovaatiolla, so. millä tahansa tuottavuutta parantavalla uutuudella tai uudistuksella, kasvu voi periaatteessa jatkua loputtomiin.   

## Lähteet
Alertin lentoasema

**Alertin lentoasema** ()  on lentoasema Kanadan Nunavutin territoriossa Alertin sotilastukikohdassa. Lentokenttää ylläpitää Kanadan puolustusvoimat. Lentoaseman pohjoisesta sijainnista johtuen kiitotiet ovat normaalista magneettisesta suuntimasta poiketen maantieteellisten koordinaattien mukaiset. Alert on maailman pohjoisin ympärivuoden toiminnassa oleva lentoasema.

## Lähteet
Kakskerran Koetus

**Kakskerran Koetus** oli alun perin Kakskerran kuntaan 1920-luvulla perustettu pesäpalloseura. Seura oli sekä SVUL:n että Pesäpalloliiton jäsen. Toiminta hiipui jäsenistön siirryttyä suojeluskuntatoimintaan. Seura perustettiin uudestaan vuonna 2005 Turun Kakskertaan. Seura järjesti säännönmukaisesti Kakskerranjärven ympärijuoksun. Kakskerran Koetus päätettiin purkaa 6. lokakuuta 2022.
Kultaviiruorneero

**Kultaviiruorneero** (*Thripadectes flammulatus*) on Etelä-Amerikassa tavattava orneeroihin kuuluva varpuslintu.

## Koko ja ulkonäkö
kooltaan kultaviiruorneero on noin 24&nbsp;cm. Lajin pää, selkä ja alaruumis ovat pohjaväriltään hyvin tummanruskeat, lähes mustat. Väri muuttuu vatsassa vaaleammaksi. Linnun siivet, perä ja pyrstö ovat väritykseltään yksivärisen kastanjanruskeat. Linnun muussa ruumissa on tiheästi vaaleankeltaisia viiruja, jotka muodostavat tumman pohjavärin kanssa voimakkaan kontrastin. Kultaviiruorneero muistuttaa ulkonäöltään isoviiruorneeroa (*Thripadectes scrutator*) ja viiruorneeroa (*Thripadectes holostictus*), mutta ne ovat yleisväritykseltään valeampia ja kultaorneeron viirutus on voimakkaampaa kuin niiden.

## Elinympäristö ja elintavat
Kultaviiruorneeroa tavataan Andeilta hyvin laikuttaisesti. Lajia tavataan Venezuelasta, Kolumbiasta, Ecuadorista ja Perusta. Lajin elinympäristöä on kosteiden vuoristometsien tiheä aluskasvillisuus ja metsien reunat. lajia elää yleensä 2&nbsp;000&ndash;3&nbsp;500 metrin korkeudella merenpinnasta Laji viettää piilottelevaa elämää aluskasvillisuusden suojissa. Yleensä lintu liikkuu yksin. Kultaviiruorneeron pesimäkausi ulottuu toukokuulta heinäkuulle. Pesä sijaitsee yleensä kallionkolossa tai törmässä.

## Lähteet
Miroslav Beránek

**Miroslav Beránek** (s. 24. huhtikuuta 1957) on tšekkiläinen jalkapallovalmentaja ja entinen pelaaja.

## Ura

Joulukuusta 2008 Beránekista tuli tšekkiläisseura 1. FC Brnon päävalmentajana.  Hän jätti seuran kauden 2009/10 jälkeen. Syyskuussa 2010 hänestä tuli Tšekin liigasta pudonneen SK Kladnon päävalmentaja. Helmikuussa 2011 hän siirtyi Kazakstanin maajoukkueen peräsimeen.  Beránekin johdolla Kazakstan voitti vain viisi pelaamistaan maaotteluista ja jäi MM-karsinnoissa 2014 lohkonsa toiseksi viimeiseksi voitettuaan vain yhden karsintaottelun. Beránek sai potkut tehtävästään joulukuussa 2013. 

Kesäkuussa 2014 Beránekista tuli kolmannen kerran SK Slavia Prahan päävalmentaja.  Slavian kausi ei sujunut tavoitteiden mukaisesti ja joukkue jäi lopulta liigassa sijalle 11. Kauden jälkeen Beránek sai lähteä seurasta.

## Meriitit valmentajana

* U21 Euroopan mestaruus: 2002
* Unkarin mestaruus: 2007

## Lähteet

* The profile for Miroslav Beranek

### Viitteet